У зале гучыць ціхая прыгожая музыка: шматлікія госці ледзь прыкметным кіўком галавы вітаюць адзін аднаго і ўладкоўваюцца на канапы. Рамантычнага антуражу дадаюць запаленыя свечкі на маленькіх століках: некаторыя пары ля іх тут жа робяць сэлфі. Ёсць у зале і спецыяльна адведзенае месца для фатаграфавання, але пакуль яго абыходзяць (хаця напрыканцы мерапрыемства ад жадаючых сфатаграфавацца ў фотазоне, якую стварылі ў фае Юлія і Арцём Стадольнікі, не было адбою).